इनके जरिए आप भी तैयार कर सकते हैं बड़ा फंड, जानें इन दोनों स्कीम्स में से कौन-सी बेहतर
Recurring deposit vs Public Provident Fund, Know Which gives more return RD or PPF? कई लोगों के लिए एकमुश्त निवेश कर पाना मुश्किल होता है। ऐसे लोगों के लिए पब्लिक प्रोविडेंट फंड (PPF) और रेकरिंग डिपॉजिट (RD) स्कीम काफी काम की साबित हो सकती हैं।
अगर आप इन दिनों पैसा निवेश करने के लिए कोई ऐसी स्कीम की तलाश में हैं जहां आपका पैसा भी सुरक्षित रहे और आपको बेहतर ब्याज भी मिले तो पब्लिक प्रॉविडेंट फंड (PPF) और रिकरिंग डिपॉजिट (RD) स्कीम में पैसा लगा सकते हैं। इन स्कीम्स में हर महीने निवेश करके आप आसानी से बड़ा फंड तैयार कर सकते हैं। हम आपको इन स्कीम्स के बारे में बता रहे हैं ताकि आप अपनी जरूरत के हिसाब से इनमें निवेश कर सकें।
PPF पर मिल रहा 7.1% ब्याज
15 साल के लिए निवेश करने पर मिलेगा कितना रिटर्न?
इस योजना के तहत अगर आप हर महीने 1 हजार रुपए 15 साल के लिए निवेश करते हैं तो आपको 15 साल बाद करीब 3.20 लाख रुपए मिलेंगे। यानी आपको 1.40 लाख रुपए से ज्यादा ब्याज मिलेगा।
RD पर मिल रहा 6.2% ब्याज
15 साल तक हर महीने 1 हजार निवेश करने पर कितना रिटर्न मिलेगा?
इस योजना के तहत अगर आप हर महीने 1 हजार रुपए 15 साल तक निवेश करते हैं तो आपको करीब 2.93 लाख रुपए मिलेंगे। यानी आपको 1.13 लाख रुपए से ज्यादा ब्याज मिलेगा।
कहां करें निवेश?
अगर आप अपने पैसे को 15 साल के लिए निवेश कर सकते हैं तो PPF योजना ठीक रहेगी। इसमें 7.1% ब्याज मिल रहा है। वहीं RD पर 6.2% ब्याज दिया जा रहा है। लेकिन इसमें लॉक इन पीरियड भी 5 साल का है जो PPF से काफी कम है। आप अपनी आर्थिक स्थिति के हिसाब से अपने लिए सही स्कीम चुन सकते हैं।
नोट: स्टोरी में दी गई कैलकुलेशन अनुमानित तौर पर की गई है। 